



Podľa rozdeľovníka

|  |  |  |  |
| --- | --- | --- | --- |
| Váš list číslo/zo dňa | Naše čísloNBS1-000-060-607100-000-299-515 | VybavujeRNDr. Vladimír Kubánek02/57871225 | Miesto/dátumBratislava02.08.2021 |

**VEC: Predĺženie lehoty na predkladanie ponúk a zmena času otvárania ponúk**

V súvislosti s vyhlásenou podlimitnou zákazkou s  názvom „**Linka na balenie zväzkov bankoviek**“ uverejnenou vo Vestníku verejného obstarávania 171/2021 dňa 27.07.2021 pod číslom 36199 – WYT Vám verejný obstarávateľ, Národná banka Slovenska so sídlom Imricha Karvaša 1, 813 25 Bratislava (ďalej len „verejný obstarávateľ“), oznamuje nasledovné.

**Dňa 30.07.2021 bola doručená prostredníctvom elektronického prostriedku, komunikačného rozhrania systému JOSEPHINE, žiadosť** **o predĺženie termínu lehoty na predkladanie ponúk do 30. septembra 2021. Záujemca ako dôvod** **žiadosti o predĺženie termínu lehoty na predkladanie ponúk uvádza: „*Pri príprave ponuky musíme žiaľ počítať s dlhšími časmi spracovania súťažných podkladov vzhľadom na stále existujúce obmedzenia spôsobené pandémiou COVID-19 a taktiež z dôvodu čerpania dovoleniek našich pracovníkov v mesiacoch august a september. To platí pre obstaranie potrebných potvrdení od úradov, certifikované preklady ale aj pre získanie technických podkladov od našich partnerov*.“**

**Verejný obstarávateľ akceptuje vyššie uvedené dôvody žiadosti o predĺženie termínu lehoty na predkladanie ponúk a mení lehotu na predkladanie ponúk a čas otvárania ponúk, a to najmä z dôvodu, aby umožnil čo najširšiu hospodársku súťaž a všetci potencionálni uchádzači mali dostatok času spracovať svoju ponuku pre predmetnú zákazku**

Z uvedeného dôvodu verejný obstarávateľ informuje záujemcov o zmenách vo výzve na predkladanie ponúk uverejneného vo vyššie uvedenom vestníku.

Zmena bude oznámená vo vestníku formou redakčnej opravy t. j. korigendy, v nasledujúcom oddiely pôvodného oznámenia:

Oddiel IV bod IV.2.2) Lehota na predkladanie ponúk: Verejný obstarávateľ predlžuje lehotu na predkladanie ponúk na 30.09.2021 čas 10.00 h.

Oddiel IV bod IV.2.7) Podmienky na otváranie ponúk: Verejný obstarávateľ mení dátum otvárania ponúk na 01.10.2021 o 13.00 h.

Z uvedeného dôvodu verejný obstarávateľ ďalej informuje záujemcov o zmenách v súťažných podkladoch.

Bod 22.1 časti A.1 POKYNY NA VYPRACOVANIE PONUKY súťažných podkladov sa mení nasledovne:

Lehota na predkladanie ponúk je stanovená do 30.09.2021 do 10,00 h a je uvedená aj vo výzve na predkladanie ponúk.

Súťažné podklady k predmetnej zákazke budú upravené v zmysle vyššie uvedeného.

S pozdravom

JUDr. Zora Vypušťáková

riaditeľka odboru hospodárskych služieb